Niðurstaða af rekstri Íslenskra aðalverktaka hf. fyrstu 6 mánuði ársins 2000 : Hagnaður fyrstu 6 mánuði ársins 2000 nam 81,5 millj. kr. að teknu tilliti til reiknaðra skatta samanborið við 40,6 millj.kr. fyrir sama tímabil árið 1999 . Á stjórnarfundi Íslenskra aðalverktaka hf. þann 31. ágúst var árshlutareikningur fyrir tímabilið janúar-júní 2000 staðfestur . Árshlutareikningur Íslenskra aðalverktaka hf. hefur að geyma samstæðureikning félagsins og dótturfélaga þess og árshlutareikning móðurfélagsins . Hann er gerður eftir sömu reikningsskilaaðferðum og árið áður . Rekstrartekjur samstæðunnar námu samtals 3.561 millj. kr. fyrstu sex mánuði ársins samanborið við 2.189 millj.kr. á sama tímabili árið 1999 . Hagnaður af reglulegri starfsemi fyrir fjármagnsliði og skatta nam kr. 339 millj.kr. samanborið við 74 millj. kr. árið áður . Hagnaður af reglulegri starfsemi fyrir skatta nam 123 millj. kr. samanborið við 67 millj.kr. árið áður . Að teknu tilliti til reiknaðs tekju - og eignarskatts er hagnaður tímabilsins 81,5 millj. kr. samanborið við 40,6 millj. kr. árið áður . Samkvæmt efnahagsreikningi námu heildareignir samstæðunnar 12.940 milljónum króna en voru 9.412 millj. kr. í lok ársins 1999 . Bókfært eigið fé þann 30. júní nam 2.824 millj. kr. og hefur aukist um 58 millj. kr . Eiginfjárhlutfall samstæðunnar er 22 % samanborið við 29 % í árslok 1999 . Veltufé samstæðunnar frá rekstri var 312 millj. kr. samanborið við 166 millj. kr. fyrir fyrstu sex mánuði ársins 1999 . Að teknu tilliti til þeirrar áhættu sem ávallt fylgir verktökustarfsemi er afkoma úr verkum félagsins viðunandi . Rekstrarkostnaður hefur að mestu þróast eins og ráð var fyrir gert en þó hefur spenna í efnahagslífinu og á vinnumarkaði haft nokkur áhrif til kostnaðarhækkana . Vaxta - og gengisþróun á tímabilinu var óhagstæð og hefur verulega neikvæð áhrif á fjármagnsliði rekstrarins . Á tímabilinu var haldið áfram endurskipulagningu , hagræðingu og sameiningu eininga félagsins og flutti félagið í nýjar höfuðstöðvar á Reykjavíkursvæðinu að Suðurlandsbraut 24 . Auk fjárfestinga í verkum í vinnslu voru verulegar fjárfestingar í eignum og byggingarrétti til að leggja grunn að áframhaldandi eigin framkvæmdum til sölu bæði á atvinnuhúsnæðis - og íbúðamarkaði . Félagið heldur áfram þeirri stefnu að auka vægi eigin framkvæmda til sölu til að minnka sveiflur í starfseminni . Sá kostnaður sem tengist lóðaeign og byggingarrétti á að skila félaginu arðsemi í framtíðinni . Sala félagsins á fasteignum á íbúðar - og atvinnuhúsnæðismarkaði gekk vel og voru seldar eignir á tímabilinu fyrir nær 1.400 milljónir króna . Verkefnastaða félagsins er góð bæði með tilliti til eigin verka og tilboðsverka . Helstu verk á íbúðamarkaði sem félagið vinnur nú að eru : Íbúðabyggingar á Sóltúnsreit í Reykjavík Hólmatúnshverfið á Álftanesi Unnið er einnig að skipulagi og undirbúningi framkvæmda á landi Blikastaða í Mosfellsbæ , sem er í eigu félagsins , auk annarra íbúðabygginga . Önnur ný verkefni sem félagið vinnur að eru m.a . Grunnskóli í Mosfellsbæ Viðbygging við skóla á Álftanesi Hjúkrunarheimili við Sóltún Flugstöð Leifs Eiríkssonar Kjúklingasláturhús í Mosfellsbæ Hús fyrir Héraðsdóm Reykjaness og Landsbankann í miðbæ Hafnarfjarðar . Auk þess vinnur félagið að ýmsum verkefnum á Keflavíkurflugvelli og er stærst þeirra tilboðsverk vegna endurnýjunar ljósabúnaðar á flugbrautum . Félagið vinnur að gerð Vatnsfellsvirkjunar og er það verk vel á veg komið og á áætlun þrátt fyrir mjög erfið vinnuskilyrði síðasta vetur . Hjá félaginu og dótturfélögum þess starfa á níunda hundrað starfsmenn bæði innlendir og erlendir .